
    ÚVOD

    

    Ako vzbudiť záujem iných oseba
  


  


  


  Keď počujete FBI (Federal Bureau of Investigation), nemyslíte si, že je to Filantropický úrad vyšetrovania (Friendly Bureau of Investigation). Ale moje dvadsaťročné pôsobenie agenta špecializovaného na behaviorálnu analýzu umocnilo moje schopnosti rýchlo si prečítať ľudí aposkytlo mi jedinečné pochopenie ľudskej povahy atypov správania. Amoja práca, ktorej rozsah siahal od presviedčania ľudí, aby robili špionáž proti vlastnej krajine, až po identifikovanie páchateľov aich presviedčanie, aby sa priznali, mi umožnila vyvinúť viacero neuveriteľne účinných metód, ako vyvolať vľuďoch dôveru ku mne často bez toho, aby som povedal čo ilen slovo. Vmojej práci behaviorálneho analytika pre Program behaviorálnej analýzy FBI som vyvinul stratégie na verbovanie špiónov aspôsoby, ako zo zarytých nepriateľov urobiť priateľov. Inými slovami, vyvinul som špeciálne postupy ametódy, ktoré dokázali obrátiť nepriateľa Spojených štátov amerických na priateľa ochotného stať sa špiónom vprospech USA.


  Mojou profesiou sa nakoniec stalo nútiť ľudí, aby ma mali radi. Dobrou ukážkou toho je práca s „Vladimírom“ (zmenil som mená acharakteristické znaky tých, oktorých tu hovorím, aniektoré som zmiešal tak, aby čo najlepšie ilustrovali moju prácu).


  Vladimír prišiel ilegálne do Spojených štátov amerických, aby vykonával špionáž. Keď ho zatkli, mal pri sebe tajné vojenské dokumenty. Ako špeciálny agent FBI som bol poverený jeho výsluchom. Pri našom prvom stretnutí si zrejme zaumienil, že neprehovorí so mnou za nijakých okolností. Začal som proces lámania jeho vzdoru tým, že som iba sedel oproti nemu ačítal noviny. Po vopred naplánovanom čase som zámerne noviny poskladal abez slova som odišiel. Deň po dni, týždeň po týždni som sedával oproti nemu ačítal noviny, zatiaľ čo on mlčal, pripútaný kstolu.


  Nakoniec sa ma spýtal, prečo za ním chodím každý deň. Zložil som noviny, pozrel naňho apovedal: „Pretože chcem svami hovoriť.“ Okamžite som zasa rozložil noviny pred seba a, ignorujúc ho, pokračoval som včítaní. Po chvíli som vstal abez slova odišiel.


  Na druhý deň sa ma Vladimír opäť spýtal, prečo tam chodím každý deň ačítam noviny. Znovu som mu povedal, že som prišiel, lebo sa sním chcem pozhovárať. Sadol som si aotvoril som noviny. Opár minút Vladimír prehovoril: „Chcem svami hovoriť.“ Položil som noviny aspýtal sa: „Vladimír, určite sa chcete so mnou rozprávať? Keď sme sa stretli po prvý raz, povedali ste, že so mnou nikdy neprehovoríte.“ Vladimír odvetil: „Chcem svami hovoriť, ale nie ošpionáži.“ Stouto podmienkou som súhlasil, ale dodal som: „Dáte mi vedieť, keď budete pripravený rozprávať osvojej špionážnej činnosti, dobre?“ Vladimír prikývol.


  Vpriebehu nasledujúceho mesiaca som sa sVladimírom rozprával ovšetkom možnom okrem jeho špionážnej činnosti. Jedného popoludnia zrazu Vladimír vyhlásil: „Som pripravený hovoriť otom, čo som robil.“ Iba potom sme veľmi podrobne hovorili ojeho špionážnej činnosti. Vladimír hovoril voľne aúprimne nie preto, lebo bol prinútený hovoriť, ale preto, lebo som mu bol sympatický azačal ma považovať za priateľa.


  Technika vypočúvania, ktorú som použil pri Vladimírovi, sa môže na prvý pohľad zdať nezmyselná, ale všetko, čo som robil, bolo starostlivo pripravené tak, aby som dosiahol Vladimírovo prípadné priznanie aspoluprácu. Vtejto knihe odhalím tajomstvá toho, ako som Vladimíra získal aako pri použití rovnakých metód môžete dosiahnuť, aby kvám niekto cítil sympatie, či už na chvíľu, alebo až na celý život. Môžem tak urobiť, lebo sa ukazuje, že rovnaké sociálne zručnosti, ktoré som vyvinul, aby som sa spriatelil so špiónmi azverboval ich, sú účinné aj pri nadväzovaní úspešných priateľských vzťahov doma, vpráci alebo kdekoľvek inde, kde dochádza kosobnej interakcii.


  Najprv som nevidel možnosť uplatnenia poznatkov zmojej práce vteréne do bežného života. Uvedomil som si to až takmer na konci svojej kariéry vFBI. Vtom čase som školil mladých spravodajských dôstojníkov, ako verbovať špiónov.


  Prvý deň nového kurzu som prišiel opolhodinu skôr, aby som pripravil miestnosť na skupinové cvičenie. Na moje prekvapenie už tam sedeli dvaja študenti, ktorých som nepoznal. Sedeli pokojne vprvej lavici so založenými rukami asvýrazom očakávania na tvári. Vzhľadom na čas dňa, ako aj na skutočnosť, že väčšina študentov nezvykne chodiť tak skoro do triedy, bol som zvedavý, čo sa deje. Spýtal som sa ich, kto sú aprečo prišli tak skoro.


  „Spomínate si na Tima zvašej predchádzajúcej triedy?“ spýtal sa jeden znich.


  „Spomínam,“ odvetil som.


  „Pred pár týždňami sme obaja boli vbare sTimom. Rozprával nám ovašej prednáške oovplyvňovaní azbližovaní.“


  „No a...?“ stále som nevedel, kam mieri.


  „Tim sa chválil, že sa uvás naučil, ako baliť dievčatá.“


  „Jasné, že sme mu neverili,“ dodal druhý študent.


  „Tak sme ho vyskúšali,“ pokračoval prvý. „Náhodne sme vybrali vklube dievča avyzvali sme Tima, aby ho presvedčil, nech si sadne knášmu stolu adá si snami drink bez toho, aby povedal jediné slovo.“


  „Ačo urobil?“ vyzvedal som.


  „On tú výzvu prijal!“ zvolal študent. „Mysleli sme si, že mu šibe. Ale asi po 45 minútach dievča prišlo knášmu stolu aspýtalo sa, či si môže prisadnúť adať si snami drink. Doteraz sa nám to nechce veriť, ikeď sme to videli na vlastné oči.“


  Pozrel som sa na študentov spýtavým pohľadom: „Viete, ako to urobil?“


  „Nie!“ skríkol jeden znich apotom obaja naraz, unisono, povedali: „Práve to sme sa sem prišli naučiť!“


  Mojou prvou reakciou na ich komentáre bolo prejaviť profesionalitu, ktorá sa odo mňa očakáva, atak som povedal, že cieľom výučby je naučiť študentov, ako byť schopným spravodajským dôstojníkom anie umelcom vbalení dievčat. Druhá reakcia ma prekvapila, bolo to ako istý druh zjavenia. Pri pomyslení na Timove šibalstvá som si zrazu uvedomil, že rovnakú techniku, aká sa používa na verbovanie špiónov, možno použiť aj na víťazstvo vtakzvanej zoznamovacej hre. Čo je však dôležitejšie, vširšom zmysle slova sa táto technika môže použiť vtedy, keď človek chce mať navrch nad niekým pri akejkoľvek osobnej interakcii. Práve toto uvedomenie slúžilo ako štartovacia dráha vzniku tejto knihy avšetkých informácií vnej obsiahnutých.


  Po odchode zFBI do dôchodku som získal doktorát zo psychológie azačal som učiť na univerzite. Počas tohto obdobia môjho života som podrobnejšie rozvinul svoje stratégie, aby som vám pomohol dosiahnuť úspešné medziľudské vzťahy doma, vpráci avšade, kde prebieha vzájomná osobná interakcia. Napríklad:


  
    	noví predavači môžu využiť metódy prezentované vtejto knihe na zostavenie zoznamu zákazníkov prakticky od nuly;


    	skúsení obchodníci môžu profitovať ztoho, že sa naučia, ako si udržať alebo posilniť existujúce vzťahy aako získať ďalších zákazníkov;


    	všetky úrovne atypy zamestnancov od manažérov zfiriem na Wall Street po obsluhu vreštauráciách môžu použiť túto taktiku na účinnejšiu interakciu so svojimi nadriadenými, kolegami, podriadenými azákazníkmi;


    	rodičia môžu použiť tieto stratégie na nápravu, udržanie aposilnenie vzťahov svlastnými deťmi;


    	zákazníci môžu použiť tieto informácie na získanie lepších služieb, výhodnejších nákupov aväčšej pozornosti personálu;


    	a, samozrejme, ľudia, ktorí hľadajú priateľov alebo romantické vzťahy, môžu použiť tieto sociálne zručnosti na prekonanie tejto ťažkej skúsenosti (čo je ešte náročnejšie vnašom digitálne zameranom svete).

  


  


  Táto kniha je pre každého, kto si hľadá nových priateľov, chce udržať alebo posilniť existujúce vzťahy, zažiť príjemné chvíle ipri krátkych stretnutiach sľuďmi, ako aj získať lepšie rady abonusy.


  


  Prekonanie výzvy priateľstva


  Ľudia sú spoločenské bytosti. Ako druh sme naprogramovaní tak, aby sme sa vzájomne vyhľadávali. Táto túžba je zakorenená vnašich primitívnych počiatkoch, keď iba súdržnosť nám dávala najlepšiu šancu stúpať hore po potravovom reťazci po tom, ako sme vyšli zjaskýň abojovali oprežitie vnepriateľskom svete, ktorý nič neodpúšťa. Ztoho by sa dalo predpokladať, že nájsť si priateľov aspriateliť sa je ľahké, dokonca automatické. Žiaľ, nie je to tak. Či už vo výskumoch verejnej mienky, alebo vrôznych štúdiách, čoraz viac ľudí uvádza, že sa cítia izolovaní aneschopní nadviazať čo ilen elementárne vzťahy, nehovoriac ozmysluplných dlhodobých vzťahoch. Tento problém sa zhoršil spríchodom sociálnych médií, ktoré nás viac vzďaľujú od priamej, zmysluplnej interakcie zoči-voči.


  Konať sľuďmi, najmä stými, ktorých nepoznáme, môže byť náročnou, ba až hrozivou skúsenosťou. Nezáleží na tom, či ste muž alebo žena. Prítomný je strach: strach ztrápnosti, strach zodmietnutia, dokonca istrach zo zneužitia alebo využitia. Dobrou správou je, že vzťahy nemusia byť pozvaním na katastrofu. Ak máte problémy spriateľstvom alebo iba chcete zlepšiť existujúce priateľstvá, nebojte sa. Nie ste vtom sami avaša situácia nie je beznádejná. Cieľom tejto knihy je zmierniť vaše obavy zinterakcie sinými vpráci adoma, či už scudzími ľuďmi, alebo najbližšími.


  Postupy uvedené vtejto knihe vám poskytujú najlepšie možnosti na základe najnovších vedeckých dôkazov, ako priviesť ľudí ktomu, aby si vás obľúbili, bez toho, aby padlo čo ilen slovo. Hoci nakoniec budete musieť sľuďmi hovoriť. Slová dokážu pretlmočiť počiatočné pocity dobrej vôle na priateľstvo avniektorých prípadoch na doživotné vzťahy. Táto kniha uvádza neverbálne prípady spolu sverbálnymi pomôckami, ktoré spôsobia, že si vás ktokoľvek ihneď obľúbi. Máte na dosah uspokojivé osobné vzťahy. Nie je to vec náhody alebo šťastia. Je to výsledok využitia overených vedeckých poznatkov ametód pri konaní sinými jednotlivými osobami. Príležitosť nájsť si priateľov je od vás na tri kroky:


  
    	Musíte byť ochotní naučiť sa azvládnuť metódy uvedené vtejto knihe. Tie sú podobné nástrojom, aké používajú stavební robotníci. Kľúčom je nechať pracovať nástroje. Keď som bol mladý, bežne som používal ručnú pílku na drevo. Jedného dňa otec kúpil cirkulárku adovolil mi ju použiť. Začal som píliť kus dreva azatlačil som takou silou, akou som tlačil na obyčajnú pílku. Otec ma poklepal po pleci apovedal, aby som tak netlačil anechal pracovať pílu. Metódy vtejto knihe sa zakladajú na podobných zdravých princípoch. Jednoducho aplikujte metódu auvoľnite sa, buďte sami sebou anechajte metódu pracovať. Výsledky vás prekvapia.


    	Musíte používať tieto nové poznatky pri konaní sľuďmi vkaždodennom živote. Vedieť niečo najlepšie je úžasné, ale iba vtedy, ak skutočne využijete to, čo ste sa naučili. Navždy si zapamätajte, že znalosti bez činov sú premrhanými znalosťami.


    	Potrebujete ustavične robiť to, čo ste sa naučili. Zručnosti priateľstva sú ako zručnosti vo všeobecnosti. Čím viac ich používate, tým ste zručnejší, ačím menej, tak oto rýchlejšie ich strácate. Ak ste ochotní uplatniť tieto tri kroky, zistíte, že nadväzovanie priateľstiev sa stane takým automatickým ako dýchanie.

  


  


  Spínač priateľstva máte na dosah. Ak ho chcete zapnúť, využite informácie, ktoré sa naučíte znasledujúcich stránok, auvidíte, ako sa bude zvyšovať váš QO (kvocient obľúbenosti).


  


  


  


  
    1

    

    Vzorec priateľstva
  


  


  


  Naučila som sa, že ľudia zabudnú na to, čo ste povedali, zabudnú na to,


  čo ste urobili, ale nikdy nezabudnú, ako sa pri vás cítili.


  MAYA ANGELOU


  


  


  Operácia Sokol


  Jeho krycie meno bolo Sokol.


  Bol to vysoko postavený diplomat.


  Mohol by byť cenným prínosom, keby sa stal špiónom vprospech Spojených štátov amerických.


  Problémom bolo, ako presvedčiť niekoho, aby sa zaviazal lojalitou ku krajine protivníka? Odpoveďou bolo spriateliť sa so Sokolom adať mu ponuku, ktorú nemôže odmietnuť. Kľúč tejto stratégie zahrnoval trpezlivosť, dôkladný zber spravodajských informácií okaždej stránke Sokolovho života, ako aj spôsob, ako utvoriť vzťah sjeho americkým náprotivkom, ktorému by mohol veriť.


  Dôsledné preverovanie Sokola odhalilo, že ho už párkrát preskočili pri povyšovaní, apočuli ho, ako hovorí manželke, že sa mu páči život vAmerike, akeby to bolo možné, rád by tam ostal na dôchodku. Sokol sa tiež obával, že malá penzia, ktorú mohol očakávať vo svojej krajine, mu nebude stačiť na pohodlný život na dôchodku. Bezpečnostní analytici, vyzbrojení týmito poznatkami, predpokladali, že Sokolova lojalita kjeho krajine – vprípade ponuky náležitých finančných stimulov – by mohla byť vratká.


  Výzvou bolo dostať sa knemu tak blízko, aby mu mohli dať finančnú ponuku anevystrašiť ho. Operatívec FBI Charles mal pokyn pomaly asystematicky budovať vzťah so Sokolom – tak ako zreje dobré víno ktej najlepšej chuti –, dostať ho do bodu, že keď dozreje čas, možno ho osloviť sponukou. Agent dostal informácie, že ak by postupoval prirýchlo, Sokol by pravdepodobne „zdvihol štít“ aúplne by sa mu vyhýbal. Mal pokyny plánovať svoj postup apoužiť behaviorálne stratégie určené na nadväzovanie priateľstva. Prvým krokom bolo dosiahnuť, aby si Sokol obľúbil Charlesa skôr, ako prehovoria jediné slovo. Ďalším krokom bolo náležitými verbálnymi narážkami pretvoriť túto dobrú vôľu na trvalé priateľstvo.


  Prípravy na prvé stretnutie so Sokolom sa začali niekoľko mesiacov vopred. Sledovačka zistila, že Sokol raz týždenne pravidelne odchádza zareálu veľvyslanectva aide pešo okolo dvoch blokov na nákup do obchodu so zmiešaným tovarom na rohu ulice. Charles mal pokyn zaujať stanoviská na rôznych miestach Sokolovej trasy. Varovali ho, aby nikdy nepristúpil kSokolovi alebo ho nejakým spôsobom ohrozil. Namiesto toho mal byť jednoducho „tam“ tak, aby ho Sokol mohol vidieť.


  Netrvalo dlho aškolený spravodajský dôstojník Sokol si všimol agenta FBI, ktorý sa, mimochodom, neusiloval skryť svoju identitu. Charles neurobil nijaký pokus zastaviť ho alebo osloviť, preto sa Sokol necítil ohrozený azvykol si na svojich cestách do obchodu vídať tohto Američana.


  Po pár týždňoch prítomnosti oboch na rovnakých miestach Sokol nadviazal očný kontakt samerickým operatívcom. Charles prikývol stým, že si uvedomuje Sokolovu prítomnosť, neprejavil však oňho ďalší záujem.


  Prešlo pár týždňov aCharles zintenzívnil neverbálnu interakciu so Sokolom častejším očným kontaktom, zdvíhaním obočia, naklonením hlavy avystrčením brady. Vedci objavili, že sú to neverbálne signály, ktoré ľudský mozog vyhodnocuje ako „priateľské signály“.


  Uplynuli dva mesiace, než Charles urobil ďalší krok. Nasledoval Sokola do obchodu, kde pravidelne chodil, ale udržiaval si od diplomata odstup. Pri každej Sokolovej návšteve obchodu Charles tiež vošiel dovnútra, stále síce udržiaval dostatočný odstup od Sokola, ale častejšie prechádzal okolo neho vuličkách medzi regálmi apredlžoval očný kontakt. Všimol si, že Sokol si pri každej návšteve obchodu kúpil konzervu hrášku. Stouto novou informáciou Charles počkal ďalších pár týždňov. Potom pri jednej príležitosti nasledoval Sokola ako zvyčajne do obchodu, tentoraz sa však išiel predstaviť. Vo chvíli, keď cudzí diplomat siahal do regálu po konzervu shráškom, Charles siahol po vedľajšiu konzervu apovedal: „Zdravím, volám sa Charles asom špeciálny agent FBI.“ Sokol sa usmial apovedal: „Myslel som si to.“ Od tohto nevinného stretnutia sa Charles aSokol stali blízkymi priateľmi. Sokol nakoniec súhlasil pomôcť svojmu novému priateľovi zFBI tým, že mu bude pravidelne poskytovať utajované informácie.


  Náhodný pozorovateľ, ktorý by si všímal niekoľko mesiacov získavania Sokola, by sa mohol čudovať, prečo trvalo tak dlho, kým sa uskutočnilo prvé stretnutie. Nebolo to náhodou. Vskutočnosti celá stratégia verbovania Sokola bola starostlivo zostavená psychologická operácia, zameraná na vytvorenie priateľskej väzby medzi dvoma mužmi, ktorí by za normálnych okolností ani neuvažovali otakomto vzťahu.


  Ako člen Programu behaviorálnej analýzy FBI som mal za úlohu aj sďalšími kolegami vytvoriť scenár verbovky Sokola. Naším cieľom bolo, aby sa Sokol cítil natoľko vpohode snaším operatívcom Charlesom, aby sa dalo uskutočniť prvé stretnutie, po ktorom by azda mohli nasledovať ďalšie stretnutia, ak Charles urobí na Sokola dobrý dojem. Naša úloha bola oto ťažšia, že Sokol bol dobre vyškolený spravodajský dôstojník, ktorý si stále dával pozor na akúkoľvek podozrivú osobu aisto by sa jej vyhol za každú cenu.


  Úspešné prvé osobné stretnutie so Sokolom si od Charlesa vyžadovalo, aby sa cudzí spravodajca cítil vpohode so svojím americkým náprotivkom. Aby toto Charles dosiahol, musel podniknúť niekoľko krokov, ktoré sa ukázali ako úspešné. Kroky, ktoré potreboval Charles urobiť na získanie Sokola, sú rovnaké ako tie, ktoré musíte urobiť aj vy, keď chcete nadviazať krátkodobé alebo dlhodobé priateľstvo.


  Použijeme prípad Sokola abudeme skúmať kroky, ktoré Charles úspešne uskutočnil azavŕšil, aby naverboval svoj cieľ spoužitím receptu na priateľstvo.


  


  Vzorec priateľstva


  Vzorec priateľstva pozostáva zo štyroch základných stavebných prvkov: blízkosť, frekvencia, trvanie aintenzita. Tieto štyri prvky možno vyjadriť nasledujúcim matematickým vzorcom:


  


  Priateľstvo = blízkosť + frekvencia + trvanie + intenzita


  


  Blízkosť je vzdialenosť medzi vami ainou osobou avaše vystavenie sa tejto osobe vpriebehu času. Vtomto prípade nepristúpil Charles jednoducho kSokolovi, aby sa mu predstavil. Takéto správanie by malo za následok rýchly odchod Sokola zo scény. Podmienky prípadu si vyžadovali premyslenejší prístup, ktorý by poskytol Sokolovi čas „zvyknúť si“ na Charlesa anevnímať ho ako ohrozenie. Na dosiahnutie tohto cieľa sa použil faktor priateľstva – blízkosť. Blízkosť slúži ako základný prvok vo všetkých osobných vzťahoch. Rozhodujúcim momentom na vývoj osobného vzťahu je iba byť vtom istom prostredí, vktorom je cieľová osoba verbovky. Blízkosť vytvára náchylnosť cieľovej osoby obľúbiť si vás apodporuje vzájomnú príťažlivosť. Uľudí, ktorí sa delia orovnaký fyzický priestor, je vyššia pravdepodobnosť vzniku vzájomnej príťažlivosti, ikeď nedôjde kslovnej výmene.


  Kľúčom ksile blízkosti je skutočnosť, že sa musí odohrávať vprostredí bez ohrozenia. Ak sa osoba cíti ohrozená tým, že niekto je príliš blízko, „zdvihne štít“, podnikne únikový manéver avzdiali sa. Vscenári prípadu Sokola sa Charles pohyboval blízko svojho cieľa, udržiaval si však dostatočný odstup, aby ho Sokol nevnímal ako potenciálne nebezpečenstvo anevidel východisko valternatívnej reakcii „útok alebo útek“.


  Frekvencia je počet kontaktov, ktoré máte sinou osobou vpriebehu času, atrvanie je dĺžka času, ktorú strávite sinou osobou. Ako čas plynul, Charles uplatnil druhý atretí faktor priateľstva: frekvenciu atrvanie. Urobil to tým, že zaujal pozície na Sokolovej trase takým spôsobom, ktorý zvýšil počet momentov (frekvencia), keď ho diplomat vizuálne registroval. Po niekoľkých mesiacoch pridal do tejto zmesi trvanie, ato tým, že trávil dlhší čas okolo Sokola. Robil to tak, že sledoval Sokola do obchodu atým predlžoval dĺžku kontaktu medzi nimi.


  Intenzita: ako silno dokážete uspokojiť psychologické alebo fyzické potreby inej osoby svyužitím verbálneho aneverbálneho správania. Intenzitu, finálny faktor vo vzorci priateľstva, sa podarilo dosiahnuť postupne, keď si Sokol čoraz viac uvedomoval Charlesovu prítomnosť azdanlivé nevysvetliteľné váhanie agenta FBI ho kontaktovať. Do hry tým vstúpil jeden typ intenzity – zvedavosť. Keď do prostredia nejakej osoby vstúpi nový stimul (vtomto prípade cudzinec do Sokolovho sveta), mozog je naprogramovaný tak, že rozhoduje, či tento nový podnet predstavuje hrozbu, alebo je vnímaný ako hrozba. Ak sa nový podnet vyhodnotí ako hrozba, osoba sa pokúsi eliminovať ju alebo neutralizovať reakciou „útok alebo útek“. Naproti tomu, ak nový podnet nie je vnímaný ako hrozba, stáva sa predmetom zvedavosti. Osoba sa chce dozvedieť viac onovom podnete: čo je to? Prečo je to tu? Môžem to využiť vo svoj prospech?


  Charlesova činnosť sa uskutočňovala vbezpečnej vzdialenosti avpriebehu času sa stala predmetom Sokolovej zvedavosti. Zvedavosť motivovala Sokola odhaliť, kto je Charles ačo chce.


  Sokol neskôr povedal Charlesovi, že vedel oňom, že je agentom FBI hneď, ako ho videl po prvý raz. Či už to bola pravda, alebo nie, Sokol dostával neverbálne „priateľské“ signály, ktoré agent FBI vysielal.


  Keď Sokol zistil, že Charles je agentom FBI, jeho zvedavosť vzrástla. Jednoznačne vedel, že je predmetom verbovania, ale za akým účelom aza akú cenu? Keďže Sokol nebol spokojný spostupom vkariére ablížiacim sa dôchodkom, nepochybne rozmýšľal orôznych scenároch, vktorých figuroval Charles, vrátane možnosti pracovať ako špión pre FBI. Rozhodnutie stať sa špiónom sa nerobí zo dňa na deň. Potenciálni špióni potrebujú čas, aby si vytvorili vlastné racionalizačné stratégie, ako aj čas zvyknúť si na zmenu lojality. Stratégia verbovky Sokola zahrnovala dlhší čas na to, aby semienko zrady vyklíčilo. Sokolove predstavy poskytli dostatočné dôvody na to, aby táto myšlienka zrela adozrela. Toto skryté obdobie takisto poskytlo Sokolovi čas presvedčiť manželku, aby sa knemu pridala. Ako sa Charles viac aviac približoval kSokolovi, ten nevnímal agenta FBI ako stálu hrozbu, ale skôr ako symbol nádeje – nádeje na lepší život vďalších rokoch.


  Keď sa už Sokol rozhodol pomôcť FBI, musel čakať na Charlesa, aby ho oslovil. Sokol neskôr povedal Charlesovi, že to čakanie bolo neznesiteľné. Od zvedavosti bol napätý do prasknutia. „Prečo ten americký operatívec nekoná?“ Keď sa Charles konečne Sokolovi vobchode predstavil, druhou vetou Sokola bolo: „Prečo vám to trvalo tak dlho?“


  


  Frekvencia atrvanie


  Trvanie má tú jedinečnú vlastnosť, že čím viac času trávite snejakou osobou, tým väčší vplyv má na vaše myšlienky ačiny. Mentori, ktorí trávia veľa času so svojimi zverencami, majú na nich pozitívny vplyv. Ľudia snečestnými úmyslami dokážu negatívne ovplyvňovať ľudí, sktorými trávia čas. Najlepším príkladom sily trvania je vzťah medzi rodičmi adeťmi. Čím viac času rodičia venujú svojim deťom, tým je väčšia pravdepodobnosť, že ich dokážu ovplyvňovať. Ak rodičovský čas netrvá dostatočne dlho, deti majú sklon tráviť viac času spriateľmi, vextrémnych prípadoch isčlenmi gangov. Títo ľudia potom majú väčší vplyv na deti, pretože snimi trávia väčšinu času.


  Trvanie je sfrekvenciou vinverznom pomere. Ak vídate často svojho priateľa, tak trvanie stretnutia bude kratšie. Naopak, ak sa spriateľom nevídate veľmi často, je typické, že trvanie vašej návštevy sa významne predĺži. Keď napríklad vídate priateľa každý deň, vaše stretnutia budú trvať krátky čas, keďže dokážete sledovať, čo sa deje, pritom ako sa udalosti odohrávajú. Ak však vidíte svojho priateľa iba dva razy do roka, trvanie stretnutí bude dlhšie. Spomeňte si na prípad, keď ste sa stretli na večeri spriateľom, ktorého ste dlho nevideli. Strávite spolu zrejme niekoľko hodín, aby ste dobehli zameškané. Trvanie rovnakej večere by bolo podstatne kratšie, keby ste sa stou osobou stretávali pravidelne. Naopak, pri romantických vzťahoch frekvencia itrvanie majú vysokú úroveň, keďže páry – najmä vpočiatočnom štádiu vzťahu – chcú spolu stráviť čo najviac času. Intenzita takéhoto vzťahu tiež bude veľmi vysoká.


  


  Hodnotenie vzťahu


  Spomeňte si na začiatok vášho súčasného vzťahu alebo vzťahu, ktorý ste mali vminulosti: už teraz by ste mali vidieť, že sa vyvíjal vsúlade sprvkami vzorca priateľstva. Tento vzorec možno použiť na určenie tých častí vzťahu, ktoré treba zlepšiť. Napríklad manželia po niekoľkých rokoch cítia, že ich vzťah sa zhoršuje, nevedia však, ako to napraviť. Ich vzťah si môžu sami vyhodnotiť skúmaním interakcie jednotlivých prvkov vzorca priateľstva. Najprv sa treba pozrieť na blízkosť. Využíva tento pár rovnaký priestor alebo každý ide za svojím cieľom aiba zriedka sú spolu vjednom fyzickom priestore? Druhým prvkom je frekvencia. Ako často trávia čas spoločne? Tretím prvkom je trvanie. Aký dlhý čas trávia spoločne? Štvrtým prvkom je intenzita – to je lepidlo, ktoré drží vzťahy pokope. Tento pár má blízkosť, frekvenciu atrvanie, chýba mu však intenzita. Príkladom takejto kombinácie je pár, ktorý trávi veľa času doma spoločným sledovaním televízie, ale bez emocionálnej interakcie. Tento vzťah možno zlepšiť vprípade, ak sa pár rozhodne zvýšiť intenzitu vzťahu. Mohli by si zájsť niekam von, na „večerné rande“, kde by si pripomenuli pocity, ktoré mali jeden kdruhému, keď sa stretli po prvý raz. Mohli by aj každý večer na pár hodín vypnúť televízor azhovárať sa atakto zintenzívňovať svoj vzťah.


  Kombinácie týchto štyroch prvkov vzorca priateľstva sú zdanlivo nekonečné, závisí to od toho, akú majú páry vzájomnú interakciu. Vmnohých prípadoch jeden člen vzťahu trávi väčšinu roka na služobných cestách. Nedostatok blízkosti môže negatívne ovplyvniť vzťah, pretože často vedie kzníženej frekvencii, trvaniu aintenzite. Nedostatok blízkosti sa dá prekonať technológiou. Frekvencia, trvanie aintenzita sa dajú udržiavať pomocou e-mailov, četovania, esemesiek, skajpovania asociálnych médií.


  Ak už poznáte základné prvky všetkých vzťahov, budete vedieť vyhodnotiť existujúce vzťahy aposilňovať nové vedomým regulovaním uvedených štyroch prvkov vzťahu. Budete schopní sami vyhodnocovať vzťahy, skúmať vzťahy, vktorých sa teraz nachádzate, adokážete vidieť, akú úlohu zohrávajú tieto štyri základné prvky vich ovplyvňovaní. Ak chcete posilniť nejaký vzťah, porozmýšľajte ospôsoboch, ako regulovať vzorec priateľstva na dosiahnutie žiadaného výsledku.


  Rovnako sa dokážete vymotať zneželaných vzťahov tým, že pomaly znižujete každý základný prvok vzorca priateľstva. Tento postupný pokles vás zbaví neželanej osoby kúsok po kúsku bez toho, aby ste zranili jej city, anebude to vyzerať ako náhle prerušenie vzťahu. Vo väčšine prípadov neželaná osoba príde sama kzáveru, že tento vzťah už nie je životaschopný, abude vyhľadávať interakcie, ktoré sa jej vyplatia viac.


  
    
  


  


  Verbovanie špiónov svyužitím tichého partnera Predstavte si, že ste vedec sprevierkou na prístup kprísne tajným informáciám apracujete na dohodu sministerstvom obrany. Jedného dňa sčista-jasna vám zatelefonuje vládny úradník zčínskeho veľvyslanectva. Pozýva vás na návštevu Číny, kde máte predniesť prednášku na tému niektorej zvašich výskumných prác, ktoré vôbec nie sú tajné. Všetky náklady vám zaplatí čínska vláda. Pozvanie ohlásite bezpečnostnému referentovi, ktorý vám povie, že môžete ísť prednášať do Číny stým, že nebudete diskutovať outajovaných skutočnostiach. Zatelefonujete späť apotvrdíte, že pozvanie prijímate, ačínsky úradník vás pozve, aby ste prišli otýždeň skôr apozreli si nejaké pamätihodnosti. Súhlasíte. Cítite vzrušenie, lebo je to pre vás jedinečná príležitosť, ktorá sa vyskytne raz za život.


  Na letisku vás privíta predstaviteľ čínskej vlády, ktorý vám oznámi, že bude vaším sprievodcom atlmočníkom počas celého pobytu. Strávite celý deň prehliadkou pamätihodností. Tlmočník platí za vás vreštauráciách adokonca vám zorganizuje aj večerný spoločenský program. Správa sa priateľsky, hovorí svami orodine aspoločenskej činnosti. Vy mu zasa poviete informácie osvojej rodine, nič dôležité, iba mená manželky adetí, dátumy ich narodenín, výročie svadby asviatky, ktoré srodinou oslavujete. Ako bežia dni, ste prekvapení, koľko toho máte stlmočníkom spoločné napriek výrazným kultúrnym rozdielom.


  Prichádza deň prednášky. Prednášková sieň je naplnená do prasknutia. Vaša prednáška má úspech. Na konci prednášky jeden zposlucháčov príde za vami apovie, že má veľký záujem ováš výskum. Podľa neho je váš výskum fascinujúci ainovatívny. Položí vám otázku vzťahujúcu sa na jeho prácu, ktorú vykonáva aktorá súvisí svaším výskumom. Odpoveď si vyžaduje odhaliť nejaké citlivé, nie však utajované informácie. Rád odpoviete aposkytnete túto informáciu sdlhším vysvetlením, hoci to už hraničí sutajovanou oblasťou.


  Keď čakáte na spiatočný let do Spojených štátov amerických, tlmočník vás informuje, že vaša prednáška mala ohromný úspech ačínska vláda by vás rada pozvala prednášať znovu. Kapacita malej prednáškovej sály bola zaplnená do posledného miesta, apreto na budúci rok budete prednášať vo veľkej tančiarni. (Čínsky tlmočník prezentoval vedcovi túto príležitosť tak, že tomu to zalichotilo, asamolichotenie je tou najsilnejšou formou lichotenia. Technike lichôtok sa budeme venovať neskôr.) A, mimochodom, pozvanie platí aj pre vašu manželku, môže vás sprevádzať, všetky náklady sú hradené.


  Do mojej práce dôstojníka kontrarozviedky FBI patrilo aj vyťažovanie vedcov, ktorí cestovali do zahraničia, aby som zistil, či ich oslovili cudzí spravodajskí dôstojníci ači od nich chceli utajované informácie. Viedol som rozhovory smnohými vedcami atí mi opísali príbehy podobné tomu, ktorý som uviedol. Všetci vedci uvádzali, že Číňania boli úžasnými hostiteľmi anikdy sa nevypytovali na utajované skutočnosti. Nijaká špinavá hra. Prípad je uzavretý.


  Znepokojovala ma jedna vec, ato, keď vedci hovorili, že mali veľa spoločného so svojimi tlmočníkmi. Vzhľadom na kultúrne rozdiely to vyvolalo moju zvedavosť. Vedel som totiž, že nájsť „spoločnú pôdu“ je ten najrýchlejší spôsob vzniku vzájomného porozumenia. (Otechnike „spoločnej pôdy“ na vybudovanie bližšieho vzťahu budeme hovoriť vdruhej kapitole.)


  Na ďalšie vyhodnotenie návštev vedcov vČíne som aplikoval vzorec priateľstva. Určite bola prítomná blízkosť. Frekvencia bola nízka, pretože vedci chodili do Číny len raz do roka. Ak je frekvencia nízka, musí byť vysoké trvanie, aby vznikol osobný vzťah. Trvanie bolo vysoké. Ten istý tlmočník stretával vedcov každé ráno atrávil snimi celé dni aj večery. Vychádzajúc ztém tlmočníkových diskusií svedcami, intenzita bola vysoká. Konečne mi svitlo. Vedcov verbovali, oni to však nevedeli ado tohto bodu ani ja nie.


  Vedci apo istý čas ija sme nevideli toto verbovacie úsilie. Číňania, či už vedome, alebo nevedome, používali vzorec priateľstva, ktorý opisuje prirodzený spôsob vzniku priateľstva medzi ľuďmi. Keďže je to prirodzený proces, mozog neregistruje toto rafinované verbovacie úsilie. Odvtedy som pri rozhovoroch svedcami používal vzorec priateľstva, aby som určil, či došlo kpokusom overbovanie cudzími spravodajskými službami. Od vedcov som žiadal najmä to, aby mi opísali blízkosť, frekvenciu, trvanie aintenzitu interakcií sosobami, ktoré stretli na svojich cestách. Rovnako som inštruoval vedcov pred tým, ako odcestovali do Číny, aby si uvedomovali tie jemné skryté metódy, ktoré Číňania používajú na získavanie našich tajomstiev.


  


  Vzorec priateľstva avy


  Vtejto knihe budeme používať vzorec priateľstva ako základ, na ktorom sa budujú priateľstvá. Nehľadiac na to, aký druh priateľstva si želáte (krátkodobé, dlhodobé, uvoľnené alebo intenzívne), vždy ho bude ovplyvňovať blízkosť, frekvencia, trvanie a intenzita. Považujte vzorec priateľstva ako betónový základ, na ktorom sa vybuduje dom. Tento dom môže mať rôzne formy, tak ako aj priateľstvá, ale základy ostávajú rovnaké.


  


  Uplatňovanie vzorca priateľstva vkaždodennom živote


  Filipa, syna môjho dobrého priateľa, som stretol vmiestnej kaviarni. Filip nedávno promoval na univerzite vmenšom meste adostal svoje prvé zamestnanie vLos Angeles. Bol slobodný achcel si získať nových priateľov. Celý život prežil vmenších mestečkách azrazu sa ocitol vo veľkomeste azdalo sa, že nájsť si tu priateľov bude krušná úloha.


  Poradil som mu, aby často chodil do baru blízko svojho bytu avysielal priateľské signály hneď pri príchode, aby ho nepovažovali za ohrozenie (opriateľských signáloch bude reč vďalšej kapitole) aaby si sadol sám kbaru, kstolu alebo do boxu.


  Denné návštevy baru by mali umožniť, aby vznikla blízkosť, stály výskyt umožnil frekvenciu atrvanie. Skaždou návštevou by postupne mal zvyšovať intenzitu, finálny prvok vzorca priateľstva, ato tým, že sa pozeral na zákazníkov otrochu dlhšie ausmieval sa. Filip potreboval niečo, aby naňho mali byť ľudia zvedaví. Povedal mi, že zbiera starožitné hracie guľôčky. Poradil som mu, aby si na každú návštevu baru vzal lupu avrecúško guľôčok. Ďalej som ho inštruoval, aby vyložil guľôčky na bar apozorne ich skúmal lupou jednu po druhej. Táto činnosť mala slúžiť ako „háčik“ na podnietenie zvedavosti. Okrem toho som mu povedal, aby si vytvoril dobrý vzťah sbarmanom ačašníkmi, pretože oni sa stanú jeho vyslancami pre ostatných členov komunity. Vzhľadom na priamy kontakt barmana ačašníkov sFilipom sa ostatní zákazníci budú, prirodzene, vypytovať, kto je táto nová osoba. Barman ačašníci by oFilipovi mali hovoriť pekne, čo by vytvorilo filter prvenstva, cez ktorý by sa ostatní zákazníci na Filipa pozerali. (Ofiltroch prvenstva budeme hovoriť vnasledujúcej kapitole.)


  Opár týždňov mi Filip zatelefonoval aoznámil, že som mal pravdu. Pri prvej návšteve baru si objednal drink, vytiahol guľôčky askúmal ich lupou. Opár minút mu barman servíroval ďalší drink avypytoval sa na Filipovu nezvyčajnú činnosť. Filip stručne opísal svoju zbierku guľôčok aupozornil na rozdiely vich veľkosti, farbe aštruktúre. Po niekoľkých návštevách baru sa Filip sbarmanom ešte viac zoznámili.


  Filip sa barmanovi zapáčil apredstavil ho niekoľkým ľuďom, ktorí boli zrejme zvedaví na jeho bizarného koníčka. Guľôčky poslúžili na naštartovanie rozhovoru aďalej sa nenútene dalo prejsť aj na iné témy.


  Vzorec priateľstva môže pôsobiť ako čaro, ale nie je ním. Je iba odrazom toho, ako ľudia normálne vytvárajú priateľstvá. Apoznanie základných prvkov vzniku priateľstva uľahčuje jeho nadviazanie.


  


  Ako vzorec priateľstva ovplyvnil Vladimíra


  Iste si pamätáte, že Vladimír sa najprv rozhodol, že so mnou neprehovorí. Prvé, čo som urobil, bolo vytvorenie blízkosti. Každý deň som sním sedel abez slova čítal noviny, prakticky som ho ignoroval. Táto tichá činnosť vytvorila blízkosť, dôležitejšie však bolo, že nepredstavovala hrozbu. Keď sa Vladimír rozhodol, že nie som hrozbou, stal sa zvedavým. Prečo tento agent sem chodí každý deň? Čo má za lubom? Prečo mi nič nepovie? Moje denné návštevy atiché čítanie slúžili ako „háčik“ na jeho zvedavosť. Keď už nad ním zvedavosť zvíťazila, Vladimír prerušil mlčanie aurobil prvý krok na vytvorenie kontaktu. Hovor so mnou nebol môj nápad, bol to čisto jeho krok. Vladimír prevzal iniciatívu. Itak som sa nezačal bezprostredne sním rozprávať, pripomenul som mu, že pri prvom stretnutí sa zaviazal nehovoriť. Okrem vzorca priateľstva to prináša dva psychologické princípy: „princíp vzácnosti“ a „princíp zvýšenej zdržanlivosti zvyšujúcej nutkanie“, oktorých budeme hovoriť neskôr.


  Jednoducho povedané, nebol som hneď Vladimírovi kdispozícii, čo posilnilo jeho zvedavosť azvýšilo jeho motiváciu hovoriť so mnou. Keď mi Vladimír už raz otvoril svoj osobný apsychologický priestor, mohol som použiť metódu na utvorenie bližšieho vzťahu (ktorú rozoberáme vcelej tejto knihe), aby som ho priviedol do bodu, keď bude ochotný poskytnúť mi informácie.


  Na účinné použitie vzorca priateľstva si musíte premyslieť, aký druh vzťahu chcete vytvoriť aaký čas potrebujete stráviť so záujmovou osobou. Tento vzorec zrejme nezohrá hlavnú úlohu pri tom, aby si vás niekto obľúbil, ak sa sním vidíte iba raz alebo sporadicky. Uvediem príklad: prídete do Clevelandu vOhiu na jednodňovú konferenciu atam stretnete nesmierne atraktívneho muža alebo ženu (vyberte si, čo sa hodí) achceli by ste sním či sňou stráviť večer. Keď vyšlete tejto osobe priateľský signál, neopätuje ho, ale vskutočnosti „zdvihne štít“. Vtejto chvíli sa stouto osobou nikam nedostanete, aspoň určite nie dnes večer. Ak by ste sa však presťahovali do Clevelandu, mohli by ste sympatie tejto osoby získať podľa vzorca priateľstva využitím blízkosti, frekvencie, trvania aintenzity atakto vybudovať vzťah.


  


  Kontinuum priateľ – nepriateľ


  


  [image: ]


  


  Keď sa dvaja ľudia stretnú po prvý raz (predpokladajme, že vzájomne osebe nič nevedia), sú si cudzí. Predstavte si, že kráčate po ulici vmeste, kde nepoznáte nikoho, aľudia okolo vás sa náhlia za svojimi povinnosťami. Alebo si predstavte, že ste vbare, reštaurácii alebo na inom verejnou mieste, kde ste medzi desiatkami ľudí, ktorých vôbec nepoznáte. Vtomto prípade ste v „cudzej“ zóne kontinua. Pre ľudí okolo vás ste cudzí, práve tak ako sú oni cudzí pre vás. Väčšina ľudských interakcií sa odohráva vtejto cudzej zóne. Veľmi si nevšímame stovky, ba dokonca tisíce osobných kontaktov, ktoré zažívame každodenne pri tom, ako sa zaoberáme svojimi vecami. Napriek tomu niekedy cudzí človek urobí niečo amy si všimneme jeho prítomnosť; uvedomíme si tohto jednotlivca. Nemusí to byť nič zvláštne. Vskutočnosti najprv ani nechápeme, prečo istá osoba upútala našu pozornosť.


  Takže, čím sa cudzia osoba zrazu vyčlení zdavu astane sa predmetom nášho záujmu? Neviem to lepšie pomenovať, ale vyberá ich teritoriálny skener nášho mozgu. Vedci objavili, že vpriebehu nášho každodenného života naše zmysly ustavične vysielajú správy do mozgu, ktorý zasa spracúva tieto informácie avyhodnocuje okrem iného, či ktorýkoľvek daný jednotlivec vnašom pozorovacom poli môže byť ignorovaný, či ho možno osloviť, alebo sa mu treba vyhnúť. Tento proces je automatický, naprogramovaný vnašom mozgu aje podmienený kapacitou mozgu interpretovať špecifické neverbálne averbálne správanie ako „priateľské“, „neutrálne“ alebo „nepriateľské“.


  Funkciu „teritoriálneho skenera“ možno opísať použitím nasledujúcej analógie. Po morskej pláži kráča žena, pred sebou drží detektor kovov apohybuje ním sprava doľava, zo strany na stranu. Jej chôdza je väčšinou neprerušovaná, detektor kovov nezaznamenal pod pieskom nič zaujímavé. Zčasu na čas však prístroj zapípa, žena sa zastaví akope vpiesku, aby objavila, čo je tam skryté. Môže tam nájsť poklad... drahé hodinky alebo cennú mincu. Môže to byť aj odpad... zahodená plechovka alebo staniolový obal. Ak má extrémnu smolu, môže naraziť na dávno zabudnutú mínu, ktorá čaká na odpálenie.


  Váš mozog je ako detektor kovov, ustavične vyhodnocujúci prostredie okolo vás na signály označujúce veci, ku ktorým sa treba priblížiť, prípadne sa im vyhnúť, alebo sú irelevantné amožno ich ignorovať. Behaviorálni vedci venovali desaťročia objavovaniu, katalogizovaniu aopisovaniu tých druhov správania, ktoré mozog vyhodnocuje ako signály „priateľstva“ a „nepriateľstva“. Ak viete, ktoré signály to sú, budete schopní ich použiť na získanie priateľov aako vedľajší prínos na udržiavanie odstupu od ľudí, ktorým sa chcete vyhýbať.

